Gambar: kanalkalimantan.com Kenyataan bahwa dalam perkembangan masyarakat dan peradaban nang mengharuskan masyarakat itu meumpati perubahan nang ada, seolah sudah kada kawa dihindari. Hal ini meulah masyarakat tersebut secara kada sadar meninggalakan budaya lama kemudian menggantiakannya lawan budaya nang hanyar. Seiring lawan kemajuan zaman, semakin tertinggal pula kesenian-kesenian daerah dari hati masyarakat. Tradisi lisan, napa pun bentuknya kian memudar wan tarancam seiring parubahan orientasi hidup wan kabudayaan masyarakatnya. Hal itu kada kawa dimungkiri. Kaitu jua lawan lamut wan madihin, meskipun di daerah-daerah tertentu kita masih manamui keberlangsungannya. Misalnya, di wilayah hulu Barito Kuala, Kandangan, dan Rantau, tradisi lamut dan madihin, masih digelar pada saat hajatan perkawinan. Lamut sudah ada pada zaman bahari, yaitu tahun 1500 sampai tahun 1800 Masehi, tapi bekisah kada makai tarbang pas Agama Islam masuk ka Kalimantan Selatan; habis Raja Banjar Sult
bjn_Latn